ਸਮੱਗਰੀ: ਕੇਦਾਰਨਾਥ ਦੇ ਮੰਦਿਰ ਦੇ ਬਾਹਰ ਉਨ੍ਹਾਂ ਨੇ ਦੱਸਿਆ ਕਿ ਉਹ ਭੋਲੇ ਨਾਥ ਦੇ ਪੁੱਤਰ ਹਨ।

ਬਾਬਾ ਨੇ ਉਨ੍ਹਾਂ ਨੂੰ ਬੁਲਾਇਆ ਹੈ ਜਿਵੇਂ ਗੰਗਾ ਮਈਆ ਨੇ ਬਨਾਰਸ ਦੀਆਂ ਚੋਣ ਤੋਂ ਠੀਕ ਪਹਿਲਾਂ ਬੁਲਾਇਆ ਸੀ।

ਕੀ ਨਰਿੰਦਰ ਮੋਦੀ ਦਾ ਜਾਦੂ ਖ਼ਤਮ ਹੋ ਰਿਹਾ ਹੈ?

ਗੁਜਰਾਤ: ਮੋਦੀ ਨੂੰ ਟੱਕਰ ਦੇ ਸਕਣਗੇ ਰਾਹੁਲ?

ਨਰਿੰਦਰ ਮੋਦੀ ਸੰਨਿਆਸੀ ਨਹੀਂ ਹਨ, ਉਹ ਇੱਕ ਅਭਿਲਾਸ਼ੀ ਸਿਆਸੀ ਆਗੂ ਹਨ।

ਆਪਣੇ ਭਾਸ਼ਣ ਵਿਚ ਮੋਦੀ ਨੇ ਯਾਦ ਦਿਵਾਇਆ ਕਿ ਗੁਜਰਾਤ ਦੇ ਮੁੱਖ ਮੰਤਰੀ ਵਜੋਂ ਉਨ੍ਹਾਂ ਨੇ ਜੂਨ 2013 ਵਿੱਚ ਕੇਦਾਰਨਾਥ ਮੰਦਿਰ ਦੀ ਮੁਰੰਮਤ ਦੀ ਪੇਸ਼ਕਸ਼ ਕੀਤੀ ਸੀ, ਪਰੰਤੂ ਕਾਂਗਰਸ ਸਰਕਾਰ ਨੇ ਉਨ੍ਹਾਂ ਨੂੰ ਅਜਿਹਾ ਕਰਨ ਤੋਂ ਰੋਕ ਦਿੱਤਾ ਸੀ।

ਉਨ੍ਹਾਂ ਨੇ ਕਿਹਾ, "ਭੋਲੇ ਬਾਬਾ ਚਾਹੁੰਦੇ ਹਨ ਕਿ ਇਹ ਕੰਮ ਉਸਦੇ ਪੁੱਤਰ ਦੇ ਹੱਥੋਂ ਹੀ ਹੋਵੇ।"

ਭਾਵ ਕਿ ਗੁਜਰਾਤ ਦੇ ਮੁੱਖ ਮੰਤਰੀ ਨੂੰ ਉਤਰਾਖੰਡ ਵਿੱਚ ਸੇਵਾ ਕਰਨ ਤੋਂ ਰੋਕ ਦਿੱਤੇ ਗਿਆ ਤਾਂ ਭੋਲੇ ਬਾਬਾ ਨੇ ਉਨ੍ਹਾਂ ਨੂੰ ਪ੍ਰਧਾਨ ਮੰਤਰੀ ਬਣਾ ਦਿੱਤਾ।

ਹਿੰਦੂ ਧਰਮ ਦੇ ਮੁੱਖ ਰਾਖੇ

ਪਹਿਲਾਂ ਵਿਕਾਸ ਦੇ ਵਾਅਦਿਆਂ ਅਤੇ ਹੁਣ  ਉਸਦੇ ਦਾਵਿਆਂ ਵਿੱਚ ਫਸੇ ਪ੍ਰਧਾਨ ਮੰਤਰੀ, ਆਪਣੇ ਆਪ ਨੂੰ ਹਿੰਦੂ ਧਰਮ ਦਾ ਮੁਖੀ ਅਤੇ ਇੱਕ ਪ੍ਰਧਾਨ-ਸੇਵਕ ਵਜੋਂ ਪੇਸ਼ ਕਰਨ ਦਾ ਮੌਕਾ ਨਹੀਂ ਖੁੰਝਾ ਰਹੇ।

ਉਹ ਇਸ ਗੱਲ ਦਾ ਖ਼ਾਸ ਧਿਆਨ ਰੱਖਦੇ ਹਨ ਕਿ ਉਨ੍ਹਾਂ ਦੇ ਹਰ ਹਾਵ-ਭਾਵ, ਪਹਿਰਾਵੇ ਅਤੇ ਭਾਸ਼ਣਾਂ ਵਿੱਚ ਹਿੰਦੂ ਪਵਿੱਤਰਤਾ ਦੀ ਮਹਿਕ ਹੋਵੇ।

ਪਿਛਲੇ ਦੋ ਸਾਲਾਂ ਵਿੱਚ ਉਨ੍ਹਾਂ ਕਾਰਜ ਕਾਲ ਦੌਰਾਨ ਜਿਹੋ-ਜਿਹੀ 'ਮੇਕ ਇਨ ਇੰਡੀਆ' 'ਡਿਜੀਟਲ ਇੰਡੀਆ' ਅਤੇ 'ਸਮਾਰਟ ਸਿਟੀ' 'ਡਿਜੀਟਲ ਇੰਡੀਆ' ਦੀ ਧੂਮ ਸੀ, ਉਹੋ ਜਿਹਾ ਹੀ ਜੋਸ਼ ਹੁਣ ਚਾਰ ਧਾਮ ਯਾਤਰਾ, ਸ਼ੰਕਰਾਚਾਰੀਆ ਪ੍ਰਗਟ ਦਿਹਾੜਾ, ਨਰਮਦਾ ਸੇਵਾ ਯਾਤਰਾ ਅਤੇ ਮੰਜੂਨਾਥ ਸਵਾਮੀ ਵਿੱਚ ਦਿੱਖ ਰਿਹਾ ਹੈ।

ਇਹ ਸਮਝਣਾ ਸੌਖਾ ਹੈ ਕਿ ਵਿਕਾਸ ਦੀ ਕਹਾਣੀ ਲਈ ਅੰਕੜਿਆਂ ਦਾ ਸਾਹਮਣਾ ਕਰਨਾ ਕਿਉਂ ਜ਼ਰੂਰੀ ਹੈ, ਜਦੋਂ ਕਿ ਧਾਰਮਿਕ ਪ੍ਰਵਚਨ ਵਿੱਚ ਇਹ ਰੁਕਾਵਟ ਨਹੀਂ ਪਾ ਸਕਦੇ ।

ਧਰਮ ਤੇ ਰਾਜਨੀਤੀ ਦਾ ਘਾਲਾ-ਮਾਲਾ

ਅਜਿਹਾ ਨਹੀਂ ਕਿ ਰਾਜਨੀਤੀ ਵਿਚਲੇ ਘਾਲੇ-ਮਾਲੇ ਦਾ ਫਾਰਮੂਲਾ ਨਰਿੰਦਰ ਮੋਦੀ ਦੀ ਕਾਢ ਹੈ।

ਇੱਥੋਂ ਤਕ ਕਿ ਮਹਾਤਮਾ ਗਾਂਧੀ ਨੇ ਆਪਣੀਆਂ ਅਪੀਲਾਂ ਦੇ ਦਾਇਰੇ ਨੂੰ ਅੱਗੇ ਵਧਾਉਣ ਲਈ ਧਾਰਮਿਕ ਕਹਾਣੀਆਂ ਅਤੇ ਪ੍ਰੇਰਕ ਘਟਨਾਵਾਂ ਦਾ ਸਹਾਰਾ ਲਿਆ, ਮੁਸਲਮਾਨਾਂ ਨੂੰ ਇਕੱਠੇ ਹੋ ਕੇ ਖ਼ਿਲਾਫ਼ਤ ਮੁਹਿੰਮ ਦੀ ਹਮਾਇਤ ਕੀਤੀ, ਜਿਸ ਕਰਕੇ ਉਨ੍ਹਾਂ ਦੀ ਅੱਜ ਤੱਕ ਆਲੋਚਨਾ ਹੁੰਦੀ ਹੈ।

ਨਹਿਰੂ ਨੇ ਧਰਮ ਤੇ ਰਾਜਨੀਤੀ ਨੂੰ ਪੂਰਾ ਵੱਖ ਰਖਿਆ, ਪਰ ਉਨ੍ਹਾਂ ਦੀ ਧੀ ਇੰਦਰਾ ਕਦੇ ਜਨ ਸੰਘ ਦੇ ਦਬਾਵ ਵਿੱਚ ਅਤੇ ਕਦੇ ਲੋਕ ਭਾਵਨਾਵਾਂ ਦੀ ਨਬਜ਼ ਫ਼ੜਨ ਲਈ ਬਾਬਿਆਂ ਦੇ ਪੈਰੀਂ ਹੱਥ ਲਾਉਂਦੀ ਜਾਂ ਰੁਦਰਾਕਸ਼ ਦੀ ਮਾਲਾ ਪਾ ਕੇ ਕਾਸ਼ੀ ਵਿਸ਼ਵ ਨਾਥ ਦੀ ਡਿਉਡੀ ਤੇ ਫੋਟੋ ਖਿਚਵਾਉਂਦੀ ਦਿਖੀ।

ਅਯੋਧਿਆ ਵਿੱਚ ਰਾਮ ਮੰਦਿਰ ਦਾ ਦਰਵਾਜਾ ਖੁਲਵਾਉਣ ਵਾਲੇ, ਕੱਟੜਪੰਥੀ ਆਗੂਆਂ ਦੇ ਦਬਾਅ ਹੇਠ, ਮੁਸਲਿਮ ਵਿਧਵਾਵਾਂ  ਨੂੰ ਅਦਾਲਤ ਤੋਂ ਮਿਲਿਆ ਇਨਸਾਫ ਪਲਟਾਉਣ ਵਾਲੇ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਮੱਥੇ ਉੱਤੇ ਤੀਹਰਾ ਟਿੱਕਾ ਲਾਈ ਨਰਿੰਦਰ ਮੋਦੀ ਨੇ ਚਾਲੀ ਮਿੰਟ ਦਾ ਭਾਸ਼ਨ ਦੇਣ ਤੋਂ ਪਹਿਲਾਂ ਜੈਕਾਰਾ ਲਵਾਇਆ। ਮਾਈਕ ਫ਼ੜਦਿਆਂ ਹੀ ਉਨ੍ਹਾਂ ਨੇ ਕਿਹਾ, ਪੂਰੇ ਜ਼ੋਰ ਨਾਲ ਬੋਲੋ, "ਜੈ-ਜੈ ਕੇਦਾਰ, ਜੈ-ਜੈ ਬਾਬਾ ਭੋਲੇ"